Més de 300 concentrats davant el Consolat dels EUA a Barcelona demanen «justícia» | NacióDigital
Més de 300 concentrats davant el Consolat dels EUA a Barcelona demanen «justícia»
Es tractava d'una convocatòria en solidaritat amb les protestes que hi ha al país nord-americà per la mort de George Floyd
per NacióDigital , 1 de juny de 2020 a les 20:22 |
Imatges de la manifestació davant del consulat | Europa Press
Més de 300 persones s'han concentrat aquest dilluns a la tarda davant el Consolat dels Estats Units a Barcelona per reclamar "justícia" arran de la mort de George Floyd, el ciutadà estatunidenc negre presumptament asfixiat per un policia el 25 de maig a Mineàpolis (Minesota). Fet que ha desencadenat jornades de protestes arreu del país.
Els manifestants han cridat proclames com "Trump, tremola. Amèrica no està sola", "La policia tortura i assassina", "Fora Trump" i el missatge "No peace, no justice". Consigna que coincideix amb el lema sota el qual diverses entitats han convocat la concentració: "Sense justícia no hi ha pau".
Els Mossos d'Esquadra han tallat el trànsit en el passeig de la Bonanova, el passeig Regna Elisenda i el carrer Pere II de Montcada a causa de la concentració, a què els manifestants han dut pancartes en defensa de la memòria de Floyd i amb les seves últimes paraules en morir:"I ca't breathe" (No puc respirar)".
VÍDEO La Guàrdia Nacional dispara contra veïns resguardats als porxos de Minnesota
Barcelona, Societat, Estats Units, Barcelona, racisme, EUA, manifestació, concentrats, consolat
Cinisme?
Per Barrufet blau el 2 de juny de 2020 a les 10:16
I, per què no reclamen "justícia" per als temporers de Lleida que s'estan al carrer sense poder accedir a cap llit decent? O és que només la justícia es demana quan el problema no afecta directament? No fos cas...